கேள்வி: இராகுல் திராவிட் - தேர்வுத் துடுப்பாட்டம் பற்றி தகவல் சொல்.
பதில்: ஒருநாள் அறிமுகத்திற்கு மாறாக, இவரது தேர்வுத் துடுப்பாட்ட அறிமுகமானது மிகவும் வெற்றிகரமாக இருந்தது. ஐந்து ஆண்டுகளாக உள்நாட்டுத் தொடர்களில் நிலையான ஆட்டத்தை வெளிப்படுத்தியதன் விளைவாக திராவிட் இங்கிலாந்து சுற்றுப்பயணம் செய்யும் இந்திய அணிக்குத் தேர்வு செய்யப்பட்டார். சூன் 20, 1996 அன்று இங்கிலாந்து துடுப்பாட்ட அணி எதிராக இலார்ட்சு துடுப்பாட்ட மைதானம் நடைபெற்ற போட்டியில் சஞ்சய் மஞ்ச்ரேக்கர் காயம் காரணமாக அவருக்குப் பதிலாக தேர்வ்த் துடுப்பாட்டப் போட்டியில் அறிமுகமானார். கணுக்காலில் ஏற்பட்ட காயத்தால் அவதிப்பட்டு வந்த மஞ்ச்ரேக்கருக்கு, இரண்டாவது தேர்வுப் போட்டியின் காலையில் உடற்தகுதி சோதனை நடத்தப்பட இருந்தது. மஞ்ச்ரேக்கர் இந்த சோதனையில் தோல்வியடைந்தால் அவருக்குப் பதிலாக திராவிட் விளையாடுவார் என்று ஏற்கனவே தெரிவிக்கப்பட்டிருந்தது. மஞ்ச்ரேக்கர் உடற்தகுதித் தேர்வில் தோல்வியடைந்ததால், நாணய சுழற்சிக்குப் பத்து நிமிடங்களுக்கு முன்பு, அப்போதைய இந்திய பயிற்சியாளராக இருந்த சந்தீப் பாட்டில், டிராவிட்டிடம் அவர் அறிமுகம் ஆவதைத் தெரிவித்தார்.